โซเดียมคลอไรด์

โซเดียมคลอไรด์ (Sodium chloride, สูตรเคมี: NaCl) มีชื่อที่เรียกทั่วไปคือ เกลือแกง เป็นสารประกอบเคมี โซเดียมคลอไรด์เป็นเกลือที่มีบทบาทต่อความเค็มของมหาสมุทร และของเหลวภายนอกเซลล์ของสิ่งมีชีวิตหลายเซลล์ เป็นส่วนประกอบหลักในเกลือที่กินได้ ถูกใช้อย่างกว้างขวางในการเป็นเครื่องปรุงรส และใช้ในการถนอมอาหาร

**โครงสร้างผลึก**
ไฟล์:Sodium_chloride_crystal.png|thumb|left|โครงสร้างผลึกของโซเดียมคลอไรด์ แต่ละอะตอมมีอะตอมล้อมรอบ 6 อะตอม โดยมีการจัดเรียงเป็นทรงแปดหน้า การจัดเรียงกันแบบนี้เรียกว่า แบบลูกบาศก์ที่ชิดที่สุด (ccp-cubic close packed).  
สีน้ำเงินอ่อน = Na+สีเขียวเข้ม = Cl−
โซเดียมคลอไรด์ จะเกิดผลึกแบบคิวบิก ในโครงสร้างของผลึก ไอออนคลอไรด์ซึ่งมีขนาดใหญ่จะถูกจัดเรียงแบบ ccp ในขณะที่โซเดียมไอออนซึ่งมีขนาดเล็กกว่าจะถูกบรรจุในช่องว่าง ออกตะฮีดรัลระหว่างไอออนคลอไรด์ แต่ละไอออนจะถูกล้อมรอบด้วยไอออนอีกชนิด 6 ตัว ซึ่งเป็นโครงสร้างพื้นฐานเดียวกันกับที่พบในแร่อื่นหลายชนิดและรู้จักกันในชื่อ โครงสร้างเกลือหิน

**ความสำคัญทางชีววิทยา**
โซเดียมคลอไรด์ มีความสำคัญต่อสิ่งมีชีวิตบนโลกในเนื้อเยื้อชีวภาพ และของเหลวในร่างกายจะมีเกลือในปริมาณที่แตกต่างกัน  ความเข้มข้นของ โซเดียมไอออนใน เลือด เป็นความสัมพันธ์โดยตรงต่อการควบคุมระดับที่ปลอดภัยของของเหลวในร่างกาย  การแพร่กระจายของ การกระตุ้นประสาท โดยซิกนัล ทรานสดักชัน (signal transduction) ถูกควบคุมโดยโซเดียม ไอออน(โพแทสเซียม เป็น โลหะ ที่มีความสัมพันธ์ใกล้ชิดกับโซเดียม ซึ่งเป็นส่วนประกอบหลักในระบบร่างกายเช่นกัน)
0.9% โซเดียมคลอไรด์ ใน น้ำ ถูกเรียกว่า สารละลายทางสรีรวิทยา (physiological solution) หรือ นอร์มัล ซาไลน์ (normal saline) เพราะเป็นความเข้มข้นเดียว (isotonic) กับ พลาสมาในเลือด นอร์มัล ซาไลน์ ใช้ในทางการแพทย์เพื่อทดแทนการสูญเสียของเหลวจากร่างกายและการรักษาแบบนี้ว่าการให้ของเหลวทดแทน (fluid replacement) ซึ่งใช้แพร่หลายทาง การแพทย์ เพื่อป้องกันการขาดน้ำ (dehydration) หรือ อินทราวีนัสเทอราปี (intravenous therapy) เพื่อป้องกัน การช๊อคจากปริมาตรเลือดต่ำ สาเหตุจากการสูญเสียเลือด
มนุษย์ไม่เหมือนสัตว์ ไพรเมต ด้วยกันที่สามารถกำจัดเกลือจำนวนมากได้ทาง เหงื่อ (sweating)

**การผลิตและการใช้**
ปัจจุบันเกลือถูกผลิตโดย การระเหย ของ น้ำทะเล หรือ น้ำเค็ม (brine) จากแหล่งอื่นๆ เช่น บ่อน้ำเค็ม ทะเลสาบน้ำเค็ม (salt lake) และการทำเหมืองเกลือที่เรียกว่า เกลือหิน (rock salt หรือ  เฮไลต์)
ในขณะที่ผู้คนจำนวนมากคุ้นเคยกับการใช้เกลือปรุงอาหารแต่เกลือสามารถใช้ประโยชน์ได้อีกมากมาย เช่น- ใช้ในการผลิตกระดาษ- ใช้ในหมึกพิมพ์ผ้าในอุตสาหกรรมเท็กไทล์- ใช้ในอุตสาหกรรมผลิตสบู่และผงซักฟอก- ใช้ในการละลายน้ำแข็งที่เกาะบนพื้นถนนในแคนาดาและสหรัฐอเมริกาในช่วงฤดูหนาวที่อุณหภูมิต่ำกว่าจุดเยือกแข็งของน้ำ- ใช้เป็นวัตถุดิบในการผลิตคลอรีน พีวีซี และยาฆ่าแมลง

**ดูเพิ่มเกลือเสริมไอโอดีน**

**อ้างอิง**

**แหล่งอ้างอิง**
 cite book |title=CRC Handbook of Chemistry and Physics |title-link=CRC Handbook of Chemistry and Physics |publisher=CRC Press |year=2011 |isbn=978-1439855119 |editor-last=Haynes |editor-first=William M. |edition=92nd

**แหล่งข้อมูลอื่น**
  Salt date=2017-11-16  United States Geological Survey Statistics and Information- access-date=13 February 2007- Calculators:  surface tensions date=2020-02-22 , and  densities, molarities and molalities date=2020-02-22  of aqueous NaCl (and other salts)-  JtBaker MSDS
หมวดหมู่:ยา
หมวดหมู่:เฮไลด์โลหะ
หมวดหมู่:สารเคมีในบ้าน
หมวดหมู่:คลอไรด์
หมวดหมู่:สารประกอบโซเดียม
หมวดหมู่:ยาหลักขององค์การอนามัยโลก
หมวดหมู่:สารกันเสีย